عبد المالك المومني (مزيود ف 1951 ف قرية عين رݣادة حدا بركان) هوّا كاتب ؤ شاعير مغريبي ؤ كان ؤستاد د تّعليم لعالي ف جاميعة بن طفيل. عندو عاداد د لمؤلفات منها روايات ؤ أبحات أكاديمية. عبد المالك المومني خدا لباك ديالو ف وجدة ف 1971. خدا ليصونس ف لأدب لعربي من جاميعة محمد بن عبدالله ف فاس ف 1976، ديپلوم د لميتريز ف لأدب لعربي لقديم ف 1982، ؤ ديپلوم ف تكوين لأساتيدة ف 1983. خدا ماسطر ديالو من نفس لكلية ف فاس ف 1988 علا موضوع "شعر السجون في المشرق العربي من البعثة حتى القرن الثالث الهجري" (شيعر د لحباسات ف لمشرق من لبدية د لإسلام حتال لقرن تالت لهيجري). ؤ دوكتورا ديال دّولة من جاميعة محمد لّول ف وجدة ف 2004. ؤستاد د لكوليج ف فاس (1973 - 1976). ؤستاد د لّيسي ف فاس (1976 - 1985). ؤستاد موساعيد د التعليم لعالي: جامعة بن طفيل ف قنيطرة (1985 - 2004). رواية: الجناح الهيمان بنبع رݣادة الوسنان. منشورات عكاظ. 1996.